amazinggracebibleinstitute.com
47 Ол мынайда айдып турганча, он экÿниҥ бирÿзи Иуда келди.Оныла кожо улу абыстардаҥ ла калыктыҥ jаандарынаҥ кылыштула казыкту кöп улус болгон. 48 Иисусты садып jатканы олорго темдек айдып берди:— Окшогон кижим, Ол болор, Оны тудугар.49 Бу тарый Иисуска базып келип,— Эзен, Равви! — дейле, Оны окшоды.50 Иисус дезе ого айтты:— Наjы, сен бого болуп келдиҥ бе?Айдарда, базып келип, Иисусты тудуп, каруулга алдылар.51 Jе бат, Иисусла кожо jÿргендердиҥ бирÿзи колын сунуп, кылыжын суура тартала, улу абыстыҥ кулына jаҥып, оныҥ кулагынкезе чапты. 52 Айдарда, Иисус ого айтты:— Кылыжыҥды кайра сук. Кылыш тутканы, кылыштаҥ ок öлöр.53 Ол эмезе Мени Адамнаҥ сурап албас, Ол уккан бойынча Меге онэки тÿменнеҥ артык ангелдерин ийбес деп сананып туруҥ ба? 54 Jеол тушта мындый болотон деп, Чийимде айдылганы канайып бÿдер?55 Бу тушта Иисус улуска айтты:— Тонокчыны тудайын дегендий, Мени тудуп аларга, кылыштула казыкту келдигер. Кÿнÿҥ сайын Öргööдö отурып ÿреттим, Менитутпадыгар. 56 Jарчылардыҥ чийими бÿтсин деп, ончозы мынайдаболгоны бу.Айдарда, ÿренчиктер ончозы Оны таштап, кача бердилер.